Source: http://docplayer.fi/3799051-Valtion-palkkausjarjestelmat.html
Timestamp: 2017-08-17 16:00:52+00:00
Document Index: 11665525

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Valtion palkkausjärjestelmät - PDF
Download "Valtion palkkausjärjestelmät"
1 Valtion palkkausjärjestelmät tuloksellisuustarkastuskertomus 2/2015
2 Valtiontalouden tarkastusviraston tarkastuskertomus 2/2015 Tuloksellisuustarkastuskertomus Valtion palkkausjärjestelmät
4 Valtiontalouden tarkastusviraston tuloksellisuustarkastuskertomus Dnro 390/54/2013 Valtiontalouden tarkastusvirasto on suorittanut tarkastussuunnitelmaansa sisältyneen Valtion palkkausjärjestelmiä koskeneen tarkastuksen. Tarkastus on tehty tarkastusviraston tuloksellisuustarkastuksesta antaman ohjeen mukaisesti. Tarkastuksen perusteella tarkastusvirasto on antanut tarkastuskertomuksen, joka lähetetään Valtion työmarkkinalaitokselle ja valtiovarainministeriölle sekä tiedoksi eduskunnan tarkastusvaliokunnalle ja valtiovarain controller -toiminnolle. Ennen tarkastuskertomuksen antamista valtiovarainministeriöllä on ollut mahdollisuus varmistaa, ettei kertomukseen sisälly asiavirheitä, sekä lausua näkemyksensä siinä esitetyistä tarkastusviraston kannanotoista. Tarkastuksen jälkiseurannassa tarkastusvirasto tulee selvittämään, mihin toimenpiteisiin tarkastuskertomuksessa esitettyjen kannanottojen johdosta on ryhdytty. Jälkiseuranta tehdään vuonna Helsingissä 20. päivänä maaliskuuta 2015 Ylijohtaja Marko Männikkö Johtava tuloksellisuustarkastaja Vuokko Mustonen
5 Tarkastuksen tekijät: Johtava tuloksellisuustarkastaja Vuokko Mustonen Johtava tuloksellisuustarkastaja Ville Vehkasalo Tarkastuksen ohjaus ja laadunvarmistus: Tuloksellisuustarkastuspäällikkö Teemu Kalijärvi Tuloksellisuustarkastusjohtaja Jarmo Soukainen Tarkastetusta toiminnasta vastuulliset hallinnonalat: valtiovarainministeriö Asiasanat: valtionhallinto, tuloksellisuus, tulosohjaus, palkkajärjestelmät, kannustus, kehittäminen
6 Sisällys Tarkastusviraston kannanotot 7 1 Tarkastuksen tausta 11 2 Tarkastusasetelma Tarkastuskohteen kuvaus Henkilöstömäärät ja -kulut sekä palvelussuhdelajit Vastuuviranomaiset Vuoden 1992 palkkapoliittinen ohjelma Palkkausjärjestelmien kehittämistä koskevia periaatteita Uuden palkkausjärjestelmän osat Palkkaus ja toiminnan tuloksellisuuden johtaminen Tarkastuksen kysymykset, kriteerit ja rajaukset Tarkastusaineistot ja menetelmät 20 3 Tarkastushavainnot Uudistuksessa on keskitytty käyttöönoton seuraamiseen Uudistuksen yhteyttä tuloksellisuuteen ei ole määritelty Järjestelmistä on muodostunut virastokohtaisia Palkanosien toimivuutta ja joustavuutta ei ole selvitetty Raportointi on tilastopainotteista Toimintakertomuksen ja tilinpäätöksen liitteen tiedot Valtion henkilöstötilinpäätös ja henkilöstökertomus VMBaro: Työtyytyväisyyskysely VMBaro: Palkkausjärjestelmän toimivuuskysely Tahti-järjestelmä ja valtion palkka-analyysiväline Palkkatasa-arvon seuranta Uudistusta ei ole kokonaisuudessaan arvioitu Palkkausjärjestelmäuudistuksesta ei ole tehty arviointeja Valtion henkilöstöpolitiikan arviointitutkimus Henkilöstövoimavarojen johtamisen kehittämishanke Kyselyn tulokset: Virastojen arvioita palkkausjärjestelmistä Kyselyn kohdejoukko Palkkauksen ja tuloksellisuuden yhteys Palkkausjärjestelmän osat ja joustavuus Palkkausjärjestelmien toimivuuden arvioinnit 37 Liitteet 39 Lähteet 52
8 Tarkastusviraston kannanotot Valtion palkkausjärjestelmät Siirtyminen nykyisin käytössä oleviin palkkausjärjestelmiin tapahtui vuosina Uudistuksella oli tarkoitus tukea toimintayksiköiden johtamista, tulosjohtamista ja toiminnallisten tulosten saavuttamista. Tavoitteena oli uudistaa vanhat virkapalkkajärjestelmät ja korvata ne toimintayksiköiden tarpeisiin paremmin soveltuvilla uusilla palkkausjärjestelmillä. Uusimuotoisissa palkkausjärjestelmissä palkkaa oli tarkoitus maksaa työn vaativuuden, työsuorituksen ja ammatinhallinnan sekä organisaation, yksikön ja ryhmän tuloksen perusteella. Näitä vastaavat palkanosat ovat tehtäväkohtainen osa, henkilökohtainen osa ja tulospalkkio-osa. Tehtäväkohtainen ja henkilökohtainen palkanosa muodostavat palkkauksen perustan. Henkilökohtaisessa palkanosassa asetettujen tavoitteiden tulisi osaltaan toteuttaa koko organisaation toiminta- ja tulostavoitteita. Tarkastuksen tavoitteena oli selvittää, onko uusien palkkausjärjestelmien toteuttaminen ollut tuloksellista. Tarkastuksessa keskityttiin tarkastelemaan sitä, kuinka uudet palkkausjärjestelmät on saatu tukemaan virastojen tuloksellisuuden johtamista. Tarkastuksessa rajauduttiin selvittämään palkkausjärjestelmätietojen hyödyntämistä valtiotason tuloksellisuuden johtamisen näkökulmasta. Tarkastuksessa ei selvitetty palkkausjärjestelmien toimivuutta virastotasolla eikä valtion henkilöstön kokemuksia tai mielipiteitä palkkausjärjestelmäuudistuksesta. Tarkastusvirasto perustaa kannanottonsa seuraaviin tarkastuksessa käsittelemiinsä asiakokonaisuuksiin: palkkausjärjestelmien yhteys tuloksellisuuteen, palkkausjärjestelmien käyttöönotto ja ohjaus, palkkausjärjestelmän osat ja palkkausjärjestelmiin liittyvä tietopohja. Arviointia palkkausjärjestelmäuudistuksen onnistumisesta ei ole tehty Valtion palkkausjärjestelmien suunnittelun ja käyttöönoton linjauksiin on vaikuttanut keskeisesti virasto- ja keskustason sopimustoiminta. Virastot ja laitokset ovat sopimusten puitteissa voineet päättää omista palkkausjärjestelmistään. Virastoja ja laitoksia ei ole kuitenkaan velvoitettu erikseen seuraamaan ja raportoimaan, miten uudistetut palkkausjärjestelmät ovat tukeneet toimintayksiköiden johtamista, tulosjohtamista ja toiminnallisten tulosten saavuttamista. Virastoissa ja laitoksissa vuosittain tehtyjen suoritusarviointien toimivuutta ja yhteyttä virastolle asetettujen tulostavoitteiden asettamiseen ja saavuttamiseen (tulosohjaus) ei seurata valtiotasolla. Valtiolla ei siten ole käytössä menettelyitä, joilla seurattaisiin palkkausjärjestelmien uudistamisen vaikutuksia virastojen tuloksellisuuteen. Palkkausjärjestelmäuudistuksen ensisijaisen tavoitteen toteutumista ei siten voida arvioida, koska asiaa koskevaa tietopohjaa ei ole. Palkkausjärjestelmien yhteyttä tuloksellisuuteen ei ole suoraan määritelty Tarkastuksessa havaittiin, että vaikka virastoille ja laitoksille on sopimustoiminnan puitteissa annettu vapaus päättää palkkausjärjestelmistään, niitä ei ole kuitenkaan velvoitettu seuraamaan ja raportoimaan palkkausjärjestelmien uudistamisen vaikutuksista toiminnan tuloksellisuuden johtamiseen, edistämiseen ja tukemiseen. Valtion tulosohjaus- ja tilivelvollisuusuudistuksessa valtion talousarvioasetukseen otettiin tuloksellisuuden peruskriteerit. Kriteerit muodostuvat yhteiskunnallisesta vaikuttavuudesta ja toiminnallisesta tuloksellisuudesta. Toiminnallisen tuloksellisuuden perusteita ovat toiminnallinen tehokkuus, tuotokset ja laadunhallinta sekä henkisten voimavarojen hallinta ja kehittäminen. Tarkastuksessa havaittiin, että valtion virastojen ja laitosten henkilöstövoimavarojen hallintaa ja niiden kehittämistä koskevien tavoitteiden esittämistä talousarvioehdotuksessa ei ole ohjattu 7
9 valtion talousarviosta annetussa asetuksessa yhtä tiukasti kuin muiden toiminnalliselle tuloksellisuudelle asetettujen tavoitteiden esittämistä. Henkisten voimavarojen hallintaa ja niiden kehittämistä koskevia tavoitteita tulee asettaa ja vahvistaa asetuksen mukaan vain tarvittaessa. Tarkastusvirasto on todennut eduskunnalle vuodelta 2014 antamassaan vuosikertomuksessa, että tulosohjauksessa on edelleen kehitettävää. Ammattimainen ohjaus talouden ja tuottavuuden, sekä johdon laskentatoimen informaation hyödyntäminen johtamisessa eivät ole kehittyneet siten kuin tulosohjausajattelussa odotettiin. Jos tulosohjauksen tilaa arvioitaessa yhdistetään taloudellisuutta ja tuottavuutta koskevien tavoitteiden asettaminen ja niistä esitetyt oikeat ja riittävät tiedot, vain joka kolmannelle kirjanpitoyksikölle oli asetettu riittävät taloudellisuutta ja tuottavuutta koskevat tavoitteet ja niiden toteutumisesta esitettiin tilinpäätöksissä oikeat ja riittävät tiedot. Uusimuotoisilla palkkausjärjestelmillä on ollut tarkoitus kannustaa henkilöstöä parempiin työsuorituksiin ja osaamisensa kehittämiseen kyseessä olevan viraston toiminnan tuloksellisuuden edistämiseksi. Käytännössä keskeinen osa virastojen sisäistä tulosjohtamista ovat tulos- tai suoritusarviointikeskustelut sekä kehityskeskustelut, joissa arvioidaan niin menneen kuin tulevan kauden työtehtäviä ja niistä suoriutumista sekä osaamistarpeita. Tarkastuksessa havaittiin, että virastoissa ja laitoksissa vuosittain tehtyjen suoritusarviointien toimivuutta ja yhteyttä virastolle asetettujen tulostavoitteiden asettamiseen ja saavuttamiseen (tulosohjaus) ei seurata valtiotasolla. Tarkastusvirasto katsoo, että palkkausjärjestelmiä koskevat tiedot osana muuta henkilöstövoimavarojen hallintaa ja kehittämistä tulisi kytkeä selkeämmin virastojen tulosohjaukseen, tuloksellisuuden edistämiseen, tulostavoitteisiin ja näitä koskevaan virallisraportointiin (toimintakertomus ja tilinpäätös). Virastojen ja laitosten vuosittain tekemien suoritusarviointien toimivuutta ja sisällöllistä yhteyttä virastojen johtamiseen, tulostavoitteisiin ja tulosohjaukseen tulisi seurata valtiotasolla. Viraston tehtävänä on pyrkiä saavuttamaan toiminnalle asetetut tavoitteet mahdollisimman hyvin käytettävissä olevilla resursseilla, mukaan luettuna henkilöstöresurssit. Palkkausjärjestelmää tulisi pitää selkeästi yhtenä viraston tulosjohtamisen välineenä, jolla tulisi olla selkeät yhtymäkohdat tulosohjausprosessissa virastotasolle asetettuihin tavoitteisiin. Uudistuksessa on keskitytty seuraamaan käyttöönottoa Tarkastuksessa havaittiin, että valtion palkkausjärjestelmäuudistuksessa ensisijaisena tavoitteena on ollut saada koko valtionhallinto uusien palkkausjärjestelmien piiriin ja varmistaa valtion palkkauksen kilpailukyky muihin sektoreihin nähden. Tässä suhteessa tavoitteessa on onnistuttu suhteellisen hyvin. Lähes kaikki valtion virastot ja laitokset ovat uusimuotoisten palkkausjärjestelmien piirissä. Toisaalta uusimuotoisten palkkausjärjestelmien vaikutuksia tuloksellisuuteen ei ole seurattu. Valtion palkkausjärjestelmien suunnittelun ja käyttöönoton linjaukset perustuvat virasto- ja keskustason sopimustoimintaan. Tämä on yksi syy, minkä takia Valtion työmarkkinalaitoksella ei ole ollut mahdollisuutta ohjata tarkemmin uusien palkkausjärjestelmien käyttöönottoa. Tästä on seurannut se, että uusista palkkausjärjestelmistä on tullut hyvin virastokohtaisia, kun virastot ja laitokset ovat saaneet itse päättää vaativuuden- ja suorituksenarviointijärjestelmistään. Sinänsä tätä voidaan pitää perusteltuna valintana, koska näin on ollut mahdollista rakentaa palkkausjärjestelmät, jotka tukevat mahdollisimman hyvin kunkin viraston toiminnan tuloksellisuutta. Toisaalta järjestelyvapaus on johtanut siihen, että yhden uuden palkkausjärjestelmän sijaan valtiolla on käytössään monia eri palkkausjärjestelmiä. Suuri määrä erilaisia palkkausjärjestelmiä ylläpitää epäyhtenäisyyttä ja heikentää osaltaan Valtion työmarkkinalaitoksen roolia valtiotason tietojen tuottajana ja järjestelmien kehittäjänä. Esimerkiksi vertailukelpoisten palkkatietojen tuottaminen vaatii huomattavaa lisätyötä. 8
10 Palkkausjärjestelmiä koskevat tiedot kysely- ja tilastopohjaisia Palkkausjärjestelmiin ja valtion henkilöstövoimavaroihin liittyen on tuotettu erilaisia tilastotietoja tai kyselytuloksiin perustuvia tietoja. VMBaro on vuonna 2004 toteutettu valtiovarainministeriön omistama tietojärjestelmäsovellus. Järjestelmä sisältää työtyytyväisyystutkimuksen ja palkkausjärjestelmän toimivuustutkimuksen. Tarkastuksessa havaittiin, ettei valtiotasolla ole tehty VMBaroon sisältyviä kyselyjä, joiden tarkoituksena olisi tuottaa tietoa juuri palkkausjärjestelmien toimivuudesta. VMBaron valtion työtyytyväisyyskyselyssä tyytyväisyys palkkaukseen on ollut yksi osa kyselyä. Vuosina valtionhallinnon tyytyväisyys palkkaukseen (palkkausindeksi) on pysynyt alhaisena, ja se on vaihdellut 2,7:n 2,90:n välillä (asteikko 1 5). Työtyytyväisyyskyselyssä yhtenä osana on kysytty myös tyytyväisyyttä suoritus- ja kehityskeskusteluihin osaamisen kehittämisessä. Vuonna 2012 tyytyväisyys keskusteluihin oli 3,04. Ministeriöt ja virastot toimittavat henkilöstötietonsa valtion henkilöstötietojärjestelmä Tahtiin. Tahti-järjestelmään tallennetaan myös valtion palkkauksellisen aseman seuraamiseksi palkkausta koskevia tietoja. Tarkastuksessa saadun tiedon mukaan Tahti-järjestelmästä ei ole tehty erillistä valtion palkkausjärjestelmäuudistuksen tavoitteisiin liittyvää raportointia. Tarkastusvirasto katsoo, että palkkausjärjestelmiin ja henkilöstövoimavaroihin yleisemminkin liittyvien tilastotietojen keräämisen lisäksi tulisi keskittyä tietojen syvällisempään analysointiin ja kiinnittää enemmän huomiota henkilöstövoimavarojen suunnitteluun ja kehittämiseen tulevaisuuden osaamistarpeet huomioon ottaen. Palkkausjärjestelmän osien toimivuutta ei ole selvitetty Uusimuotoisissa palkkausjärjestelmissä palkkaa oli tarkoitus maksaa työn vaativuuden, työstä suoriutumisen ja ryhmän tuloksen perusteella. Näitä vastaavat palkanosat ovat tehtäväkohtainen osa, henkilökohtainen osa ja tulospalkkio-osa. Tarkastuksessa havaittiin, että Valtion työmarkkinalaitos ei ole teettänyt tai tehnyt itse arvioita tehtäväkohtaisen ja henkilökohtaisen palkanosan toimivuudesta. Tarkastusvirasto katsoo, että tehtäväkohtaisen ja henkilökohtaisen palkanosan toimivuudesta tulisi tehdä arvioita. Tehtäväkohtainen ja henkilökohtainen palkanosa muodostavat palkkauksen perustan, jolloin näiden osien toimivuuden selvittäminen olisi ensiarvoisen tärkeää. Tarkastuksessa havaittiin, että uusia palkkausjärjestelmiä koskevissa linjauksissa palkkausjärjestelmiin kuuluvaa palkkauksen ja palkkaustapojen joustavuutta ei ole määritelty yksiselitteisesti. Toisaalta joustavuuden osalta on todettu, että palkkausjärjestelmissä oli tarkoitus luopua erilaisten lisien maksamisesta. Toisaalta palkkauksen joustavuuden on suunniteltu liittyvän tulospalkkioiden maksamiseen niin, että maksaminen vaihtelisi taloustilanteen mukaan. Osaltaan joustavuus on ollut esillä myös henkilökohtaisen palkanosan kohdalla, jolloin henkilökohtaisia palkanosia ei tulisi pitää kiinteinä, vaan ne voisivat muuttua muun muassa työtehtävien mukaan. Toisaalta on kuitenkin todettu, että tehtäväkohtaisen ja henkilökohtaisen palkanosan tulisi olla suhteellisen vakaita (kiinteitä), jotta työntekijä voi suunnitella tulevaisuuttaan. Tarkastuksessa tehdyssä kyselyssä tuli ilmi, että henkilökohtaiset palkanosat joustavat hyvin harvoin alaspäin ja että erilaisia lisiä maksetaan edelleen muun muassa kokemuksen perusteella. Tarkastuksessa havaittiin, että palkkauksen tai palkkaustapojen joustavuuden toteutumisesta ei ole arviointitietoa. Tarkastusvirasto katsoo, että palkkausjärjestelmään alkujaan sisältynyttä joustavuus-käsitettä tulisi selventää sekä arvioida sen todellisia toteuttamismahdollisuuksia. Henkilökohtaisten palkanosien joustavuudesta ja erilaisten lisien maksamisen tarkoituksenmukaisuudesta tulisi tuottaa arviointitietoa. Arviointien perusteella olisi mahdollista tuottaa tietoa palkkausjärjestelmäkokonaisuuden toimivuudesta ja kehittämisalueista. 9
11 Tarkastuksessa havaittiin, ettei tulosperusteisesti maksettavaa tulospalkkio-osaa ole otettu kovin laajasti käyttöön. Tarkastuksessa tehdyssä kyselyssä suurin osa vastaajista ei ollut suunnittelemassa tulospalkkio-osaa, koska rahaa tulospalkkioihin ei ole. Myös tulosten mittaaminen koettiin hankalaksi. Tarkastuksessa havaittiin, että tulospalkkio-osan toimivuudesta ja kehittämiskohteista ei ole tehty selvityksiä. Tarkastusvirasto katsoo, että Valtion työmarkkinalaitoksen tulisi selvittää tulospalkkio-osan toimivuutta osana palkkausjärjestelmän kokonaisuutta. Tarkastusviraston suositukset Palkkausjärjestelmäuudistuksen ensisijaisena tavoitteena oli tukea toimintayksiköiden johtamista ja toiminnallisten tavoitteiden saavuttamista. Valtionhallinnon resurssien tehokkaan ja tarkoituksenmukaisen käytön todentaminen edellyttää tuloksellisuuden mittaamisen ja siitä raportoinnin kehittämistä. Näiden pohjalta voidaan luoda edellytykset sille, että palkkausjärjestelmät voivat osaltaan ohjata virastoja tekemään tuloksellisuuden kannalta oikeita ja keskeisiä asioita. Tehdyn tarkastuksen perusteella tarkastusvirasto suosittaa seuraavaa: 1. Valtion palkkausjärjestelmien tulee tukea tuloksellisuutta sekä valtion että virastojen tasolla, ja tämän vaikutuksen tulee olla seurattavissa ja johdettavissa. Tämän varmistamiseksi palkkausjärjestelmiä koskevat tiedot osana muuta henkilöstövoimavarojen hallintaa ja kehittämistä tulee kytkeä selkeämmin virastojen tulosohjaukseen, toiminnan kehittämiseen ja näitä koskevaan virallisraportointiin. Käytännössä tämä tarkoittaa palkkausjärjestelmien ja niihin liittyvien menettelyjen ja raportoinnin kehittämistä niin, että palkkausjärjestelmien vaikutukset tuloksellisuuteen ovat arvioitavissa ja johdettavissa. Tämä vaatii määrätietoista ohjausta ja läpinäkyvyyden lisäämistä virastoissa tehtyjen suoritusarviointien, virastojen tulosjohtamisen ja tulosohjauksen välille. Palkkausjärjestelmien määrän vähentäminen parantaisi järjestelmien hallittavuutta ja käytettävyyttä tuloksellisuuden johtamisen välineenä. Valtion konserniohjauksen näkökulmasta olisi harkittava pidemmällä aikavälillä mahdollisuutta uuden ja yhtenäisen valtion palkkausjärjestelmän kehittämiseen. 2. Palkkausjärjestelmiin ja henkilöstövoimavaroihin yleisemminkin liittyvien tilastotietojen keräämisen lisäksi tulisi keskittyä tietojen syvällisempään analysointiin ja kiinnittää enemmän huomiota henkilöstövoimavarojen suunnitteluun ja kehittämiseen tulevaisuuden tarpeet huomioon ottaen. 3. Palkkausjärjestelmän osien toimivuudesta, joustavuudesta ja uudistuksen toteutuksen onnistuneisuudesta valtion tuloksellisuuden sekä hallinnon ja henkilöstöpolitiikan yleisten tavoitteiden näkökulmasta on tuotettava arviointitietoa. Suositusten huomioon ottaminen ja valmistelu kuuluvat tarkastusviraston näkemyksen mukaan valtiovarainministeriön työjärjestyksen mukaisesti valtiovarainministeriön budjettiosastolle ja henkilöstö- ja hallintopolitiikka -osastolle. 10
12 1 Tarkastuksen tausta Palkkapoliittisen ohjelman mukaisilla palkkausperiaatteilla ja toiminnalla tähdätään sellaisen uuden palkanmuodostuksen toteuttamiseen, joka tukee toimintayksiköiden johtamista, tulosjohtamista 1 ja toiminnallisten tulosten saavuttamista. 2 Valtionhallinnossa toiminnan ja talouden ohjauksen lähtökohdat alkoivat muuttua 1980-luvun loppupuolella, kun päätettiin siirtyä vaiheittain tulosohjaukseen ja toimintamenobudjetointiin. Samaan aikaan nähtiin tarpeelliseksi luoda myös uudet lähtökohdat toiminnan organisoinnille ja johtamiselle. Työnantajatoiminnan sisällyttäminen näihin lähtökohtiin nähtiin tärkeäksi, koska työnantajatoiminta vaikuttaa merkittävästi tulostavoitteiden saavuttamiseksi käytettävien panosten määrään, rakenteeseen ja hintaan. 3 Valtiotyönantajan yhteisötason yleiset palkkapoliittiset tavoitteet asetettiin valtion työmarkkinalaitoksen julkaisemassa palkkapoliittisessa ohjelmassa. Ohjelman mukaan tulosohjauksen painotukset, joissa korostuvat tuottavan, taloudellisen ja tuloksellisen toiminnan vaateet, kohdistuvat myös henkilöstöpolitiikkaan. Erillisen palkkapoliittisen ohjelman laatiminen nähtiin tärkeäksi siitä syystä, että palkka on usein näkyvin ja rahalliselta panokseltaan merkittävin henkilöstöpolitiikan ilmentymä. Palkkapoliittisen ohjelman mukaan palkalla ja sen määräytymisperusteilla on myös toimintayksiköiden toimintaedellytysten ja kannustamisen kannalta usein ratkaiseva merkitys. Valtion toimintayksiköiden tuloksellista toimintaa ja johtamista koskevien palkkapolitiikan tavoitteiden toteuttaminen edellytti siten palkanmuodostuksen painopisteen siirtämistä toimintayksiköihin. Palkkauksesta tuli tehdä kannustava, oikeudenmukainen, joustava ja samanarvoinen. Palkat tuli porrastaa työn vaativuuden, henkilökohtaisen työsuorituksen ja työyhteisön yhteisen tuloksen mukaan. Näiden lisäksi palkkauksen tuli olla oikeassa suhteessa valtiosektorin ja muiden työmarkkinasektoreiden palkkaukseen. 4 Uusimuotoisissa palkkausjärjestelmissä palkkaa maksetaan siis työ-, suoritus- ja tulosperusteisesti. Näitä vastaavat palkanosat ovat tehtäväkohtainen osa, henkilökohtainen osa ja tulospalkkio-osa. Valtion palkkausjärjestelmien uudistamistyö aloitettiin 1990-luvun alkupuolella, joten tässä vaiheessa on perusteltua arvioida, kuinka palkkausjärjestelmäuudistuksella on onnistuttu tukemaan toimintayksiköiden tuloksellista toimintaa ja johtamista. Raportin tavoitteena on tuottaa tietoa palkkausjärjestelmäuudistuksen tavoitteiden asetannasta sekä uudistuksen ohjaukseen ja tavoitteiden seurantaan liittyvistä ongelmista. Raportin tavoitteena on tuoda esiin se, että palkkausjärjestelmistä vastaavat tahot ovat ensisijassa vastuussa palkkausjärjestelmien hallinnasta, toimivuudesta ja kehittämisestä. 1 Valtioneuvoston termipankin mukaan suomen kielessä erotetaan tulosjohtaminen ja tulosohjaus (molempien englanninkielinen vastine on performance management). Termipankin mukaan ohjaus suuntautuu viraston toimintaan ulkopuolelta, kun taas johtaminen tapahtuu organisaation sisällä. 2 Valtion työmarkkinalaitos Em. 4 Em. 11
13 2 Tarkastusasetelma 2.1 Tarkastuskohteen kuvaus Henkilöstömäärät ja -kulut sekä palvelussuhdelajit Valtion budjettitalouden virastoissa ja laitoksissa työskenteli vuoden 2013 lopussa henkilöä eli noin 3,4 prosenttia Suomen työllisestä työvoimasta. Vuonna 2013 valtion palveluksessa oli runsaat henkilöä vähemmän kuin vuonna 2009 (taulukko 1). Henkilöstön vähentyminen on johtunut suurelta osin yliopistojen siirtymisestä budjettivaltion ulkopuolelle vuoden 2010 alussa. Vuonna 2013 budjettitalouden henkilöstön palkkasumma oli 3,8 miljardia euroa. Kokonaisuudessaan henkilöstökulut olivat noin 4,7 miljardia euroa. 5 Taulukko 1. Valtion henkilöstömäärän ja henkilöstökulujen kehitys Henkilöstön lukumäärä Henkilötyövuodet Palkkasumma (milj. euroa) 4 769, , , , ,1 Henkilötyövuoden hinta, euroa Henkilöstökulut (mrd. euroa) 6,22 4,67 4,68 4,74 4,77 Valtionhallinnossa palvelussuhde voi olla joko virkasuhde tai työsopimussuhde 7. Valtion virkamieslain (750/1994) 1 :n mukaan virkasuhde on julkisoikeudellinen palvelussuhde, jossa valtio on työnantajana ja virkamies työn suorittajana. Tarkempia säännöksiä lain täytäntöönpanosta on annettu valtion virkamiesasetuksessa (971/1994). Työsopimussuhteeseen sovelletaan työsopimuslakia (55/2001). Vuonna 2013 virkasuhteessa oli henkilöä ja työsopimussuhteessa henkilöä Vastuuviranomaiset Valtiovarainministeriön tehtävät Valtiovarainministeriöstä annetun asetuksen (610/2003) 1 :n (kohdat 25 26) mukaan valtiovarainministeriön tehtävänä on valtionhallinnon työnantajatoiminnan, henkilöstöjohtamisen ja työmarkkinapolitiikan kehittäminen ja toteuttaminen, keskustason työnantajatoiminta, henkilöstön oikeudellisen aseman ja sopimusjärjestelmän perusteet, valtionhallinnon johdon ja johtami- 5 Valtioneuvoston kanslia 2014a. 6 Valtioneuvoston kanslia 2014a, 2014b ja valtiovarainministeriö Vuonna 1993 pohdittiin palvelussuhdehankkeessa siirtymistä valtionhallinnossa yhteen ja perusteiltaan yhtenäiseen palvelussuhteeseen. Hankkeessa päädyttiin kuitenkin siihen, että molemmat palvelussuhdemuodot säilytetään (HE 291/1993 vp). 8 Netra. Henkilöstömäärä palvelussuhteiden lajien mukaisesti. 12
14 sen kehittäminen sekä palvelussuhteen ehtojen yleinen järjestely. Tämän lisäksi valtiovarainministeriön tehtävänä on virkasuhteen ehdoista määrääminen, kun asia ei kuulu viraston tai valtion liikelaitoksen toimivaltaan, sekä viran siirtäminen toisen ministeriön hallinnonalan virastoon ja määrärahan siirtäminen tällaisen viraston käytettäväksi. Valtion työmarkkinalaitoksen tehtävät Valtion työmarkkinalaitoksena (myöhemmin myös VTML) toimiva valtiovarainministeriön henkilöstö- ja hallintopolitiikkaosasto on valtion työnantaja- ja henkilöstöjohtamisen keskusyksikkö. Valtion työmarkkinalaitos edustaa valtiotyönantajaa tulopoliittisissa neuvotteluissa ja niiden valmisteluissa, solmii valtion keskustason virka- ja työehtosopimukset sekä tukee ja ohjaa virastojen sopimus- ja muuta työnantajatoimintaa. Valtion työmarkkinalaitos valmistelee myös valtion henkilöstöjohtamisen linjaukset ja huolehtii linjausten toteuttamisesta. 9 Valtion työmarkkinalaitos on yksi valtakunnallisista työmarkkinoiden keskusjärjestöistä. Valtion keskustason yhdistetyn virka- ja työehtosopimuksen tekevät valtiovarainministeriö / Valtion työmarkkinalaitos ja pääsopijajärjestöt eli Julkisalan koulutettujen neuvottelujärjestö JUKO ry, Palkansaajajärjestö Pardia sekä Julkisten ja hyvinvointialojen liitto JHL. Sopimus tulee voimaan, kun valtioneuvosto on sen hyväksynyt. 10 Kun sopimuksesta aiheutuu lisämenoja, se alistetaan eduskunnan valtiovarainvaliokunnan hyväksyttäväksi. Valtion sopimuksella sovitaan valtion ratkaisun kustannuspuite. Sopimuksessa on määräykset koko valtionhallintoa koskevista sopimuksenvaraisista palvelussuhteen ehdoista ja niiden kehittämisestä. Virasto- ja hallinnonalakohtaisia virka- ja työehtosopimuksia omalta osaltaan ja hallinnonalansa osalta tekevät sopimusvirastot, joita on yhteensä noin 50. Näillä sopimuksilla sovitaan lähinnä palkkoja ja työaikoja koskevista erityiskysymyksistä, ja ne hyväksyy valtiovarainministeriö. 11 Valtiokonttorin tehtävät Vuoden 2006 alusta lukien valtiotyönantajan henkilöstötieto on kerätty Tahti-tietokantaan, joka on käytössä kaikissa valtion ministeriöissä ja virastoissa. Valtiovarainministeriö on määrännyt, että ministeriöt ja virastot toimittavat henkilöstötietonsa valtion henkilöstötietojärjestelmä Tahtiin sekä paikallistason virka- ja työehtosopimusten asiakirjat tarvittavine tietoineen Valtiokonttoriin sen tarkemmin ohjeistamalla tavalla. Ministeriöt ja virastot asioivat tietojen ylläpitoon liittyvissä kysymyksissä ensisijaisesti Valtiokonttorin kanssa Vuoden 1992 palkkapoliittinen ohjelma Vuonna 1992 julkaistussa valtiotyönantajan yhteisötason yleisissä palkkapoliittisissa tavoitteissa 13 (palkkapoliittinen ohjelma) ensisijaisena tavoitteena esitettiin organisaatioiden tuloksellisen toiminnan ja johtamisen tukeminen. Tämän todettiin edellyttävän palkanmuodostuksen painopisteen siirtämistä toiminnan yhteyteen. Palkkapoliittisessa ohjelmassa 14 muita keskeisempiä palkkausperiaatteita olivat seuraavat: 9 Valtio työnantajana, Valtion työmarkkinalaitos. 10 Valtio työnantajana, Sopimustoiminta. 11 Valtio työnantajana, Sopimustoiminta. 12 Valtiovarainministeriön määräys Valtion työmarkkinalaitos Valtion työmarkkinalaitos 1996,
15 Palkkauksen on oltava kannustava, oikeudenmukainen ja samanarvoinen. Näiden tavoitteiden toteuttamista edistetään parhaiten porrastamalla palkat työn vaativuuden, henkilökohtaisen työsuorituksen ja työyhteisön yhteisen tuloksen mukaan. Lisäksi palkkauksen on oltava oikeassa suhteessa valtiosektorin ja muiden työmarkkinasektoreiden palkkauksiin. Palkkauksen tulee olla johdonmukaisessa suhteessa muihin palvelusuhteen ehtoihin, tasoltaan oikea, pääosiltaan yksilöllinen eikä sidoksissa muihin ja sen tulee turvata toimintayksikön menestys jatkossakin. Menestyminen toiminnassa ja tavoitteiden saavuttamisessa merkitsee liikkumavaraa myös työnantajatoiminnassa. Palkkapolitiikan ja palkkaperusteiden on oltava henkilöstön tiedossa ja sen hyväksymiä. Perusteet on koettava oikeiksi ja oikeudenmukaisiksi. Muutoin ei ole mahdollista kannustaa henkilöstöä tulokselliseen toimintaan. Palkkauksen on oltava joustava. Sen tulee joustaa muutoksen suuntaan töiden ja työsuorituksen muuttuessa sekä palkanmaksuvaraan vaikuttavien tekijöiden muuttuessa. Palkkauksen tarkistusten tulee perustua näihin muutoksiin. Tämä edellyttää palkanmääräytymismenettelyjen uudistamista. Palkkapoliittisessa ohjelmassa oikeaa palkkatasoa on selitetty seuraavasti: Toimintayksiköt luovat omalla tuloksellisella toiminnallaan edellytykset tasoltaan oikean ja kilpailukykyisen palkkauksen toteuttamiselle. Niillä on myös vastuu palkkauksen oikeasta tasosta suhteessa yleisiin työmarkkinoihin eri aloilla ja paikkakunnilla sekä yleisiin palkkausperusteisiin Palkkausjärjestelmien kehittämistä koskevia periaatteita Valtion palkkausjärjestelmien kehittämisprosessiin on liittynyt työnantajan ja henkilöstöä edustavien keskusjärjestöjen yhteiset palkkausjärjestelmien kehittämistä koskevat periaatteet 16. Periaatteet on esitetty vuoden 1993 virka- ja työehtosopimuksen liitteissä. Alla muutamia esitetyistä periaatteista: Jotta palkkapolitiikan tavoitteet erilaisissa toimintayksiköissä voidaan asianmukaisella tavalla saavuttaa, on nykyinen jäykkä ja toisiin lähtökohtiin perustuva virkapalkkajärjestelmä uudistettava ja korvattava toimintayksiköiden tarpeisiin soveltuvilla uusilla palkkausjärjestelmillä. Palkkausjärjestelmien kehittämisen yhteydessä selvitetään ne tekijät, jotka otetaan huomioon työtehtävien vaativuutta arvioitaessa sekä niiden painotukset ja miten henkilökohtaiset tekijät vaikuttavat palkkaukseen. Palkkaukset porrastetaan työn vaativuuden perusteella. Työn vaativuuden määrittelyn perusteina ovat työn tekijälleen asettamat vaatimukset sekä sen suhteellinen arvo verrattuna muihin töihin ja toiminnan tuloksiin. Työstä maksettava palkkaus riippuu myös henkilön työsuorituksesta ja pätevyydestä. Samalla työn vaativuustasolla paremman työsuorituksen tulee johdonmukaisesti johtaa parempaan palkkaukseen. 15 Valtion työmarkkinalaitos 1992, Valtion työmarkkinalaitos 1996,
16 Toimintayksikölle asetetun tulostavoitteen ylittäminen voidaan palkita erikseen maksettavalla tulospalkkiolla. Henkilöstön tulee tietää palkkausjärjestelmän perusteet, joten uuden palkkausjärjestelmän informointiin on kiinnitettävä riittävästi huomiota. Palkkausjärjestelmän perusteiden ajan tasalla pitäminen edellyttää paikallistason osapuolten välisen virastokohtaisen seurannan ja ylläpidon järjestämistä. Uuden palkkausjärjestelmän kehittämistä tulisi käsitellä prosessina, jossa on useita vaiheita. Kehittämistyön yleiset vaiheet ovat nykyisen palkkausjärjestelmän analyysi, mielipiteiden kartoitus ja tavoitteiden täsmennys. Kehittämistyöhön kuuluu myös työn organisointi, eri palkanosien rakentaminen, kokonaisuuden luominen, sopimusten hallinta, käyttöönotto sekä ylläpito ja kehittäminen. 17 Palkkausjärjestelmän lähtö- ja tavoitetilan määrittely Ennen uuden palkkausjärjestelmän rakentamista tarvitaan selkeä kuva nykyisestä palkkapolitiikasta ja sitä toteuttavasta palkkausjärjestelmästä. Nykytilanteen analysoinnissa selvitetään, mikä on organisaation nykyinen palkkarakenne eli millä perusteilla palkkaa tällä hetkellä maksetaan. Valtiolla on ollut käytössä erilaisia palkkausjärjestelmiä. Virkapalkkajärjestelmälle on ollut tyypillistä runsas yksittäisten palkkatekijöiden määrä, palvelusaikaan perustuvien lisien suuri painoarvo ja henkilökohtaisen työsuorituksen huomioivien lisien lähes olematon osuus. Palkkausjärjestelmät palkitsivat työkokemuksen kautta tulevaa ammattipätevyyttä ikä-, palvelusaika- ja määrävuosikorotusten muodossa ja motivoivat samalla henkilöstöä pysymään valtion palveluksessa. Kehitettävälle palkkausjärjestelmälle asetettavat tavoitteet olisi hyvä kirjata, koska silloin on mahdollista työn eri vaiheissa tarkistaa, onko niissä pysytty tai onko ilmennyt tarpeita niiden perusteltuun muuttamiseen Uuden palkkausjärjestelmän osat Tehtyjen linjausten pohjalta päädyttiin siihen, että kannustavan, oikeudenmukaisen, motivoivan ja samanarvoisen palkkausjärjestelmän tulee sisältää kolme palkan perusosaa, jotka ovat 1. tehtäväkohtainen palkanosa 2. henkilökohtainen palkanosa ja 3. tulospalkkio-osa. Tehtäväkohtainen palkanosa ja henkilökohtainen palkanosa muodostavat työntekijän henkilökohtaisen palkan (kuvio ). 17 Valtion työmarkkinalaitos 1996, Valtion työmarkkinalaitos 1996, 30, Valtion työmarkkinalaitos 1996, 25; Valtion työmarkkinalaitos 2006, Vuoden 1996 julkaisussa käytetään nimitystä työkohtainen palkanosa ja vuonna 2006 päivitetyssä otteessa käytetään nimitystä tehtäväkohtainen palkanosa. 15
17 Kuvio 1. Palkkauksen osat (Valtiovarainministeriö/Valtion työmarkkinalaitos 2006). Työmarkkinakeskusjärjestöjen työnarviointijärjestelmien seurantaryhmän (TASE) raportissa 21 on todettu, että palkanosien oikeaa suhdetta toisiinsa on vaikea määritellä täsmällisesti. Pääsääntönä olisi kuitenkin se, että työn vaativuus muodostaisi palkkauksen perusosan. Henkilökohtaisesta ammattitaidosta ja pätevyydestä maksettava osuus on tavallisesti edellä mainittua pienempi. Palkan tulisi myös olla riittävän vakaa, jotta työntekijä voi suunnitella elämäänsä eteenpäin. Työn tulokseen tai poikkeuksellisen hyvään laatuun perustuvan palkanosan tulisi olla palkkauksen pienin osa. Sen tulisi kannustaa, mutta olla kuitenkin luonteeltaan sellainen, jota maksetaan vain normaalia paremman tavoitteen saavuttamisesta. 22 Tehtäväkohtainen palkanosa Työn vaativuuden arvioinnin yksi keskeinen tavoite on saada palkkauksen työkohtaiselle (tehtäväkohtaiselle) osalle oikeudenmukainen ja hyväksyttävä peruste. Työn vaativuuden arviointi on systemaattinen tapa selvittää mahdollisimman objektiivisesti eri töiden vaativuus. 23 Valtion työmarkkinalaitoksen mukaan 24 työn vaativuuden arviointia voidaan tarkastella kahdelta kannalta: 1. Työn vaativuuden arviointi on työn tekijälleen asettamien vaatimusten arviointia. Tällöin työn vaativuus on kaikkien työn asettamien vaatimusten sen edellyttämän ammattitaidon, kuormituksen, vastuun ja työolojen summa. 2. Työn vaativuuden arviointi on menetelmä, jonka avulla arvioidaan järjestelmällisesti tietyn työn suhteellinen arvo organisaatiossa esiintyvien töiden joukossa. Olennaisena näkökulmana on se, kuinka paljon työllä voidaan edistää organisaation tavoitteiden saavuttamista. Palkkauksen kannalta työn vaativuuden arvioinnilla pyritään tukemaan oikeudenmukaisten palkkaperusteiden toteuttamista ja palkkauksen kannustavuutta. Periaatteena on: samanarvoisis- 21 Työmarkkinakeskusjärjestöjen työnarviointijärjestelmien seurantaryhmä TASE Em Valtion työmarkkinalaitos 1996, Valtion työmarkkinalaitos 1996,
18 ta töistä sama palkka; eriarvoisista töistä eri palkka; mitä vaativampi työ, sitä suurempi palkka; riittävä palkkojen työkohtainen porrastus kannustaa ammattitaidon hankkimiseen, sen käyttämiseen vastuullisissa töissä sekä vaativiin töihin hakeutumiseen. Vaativuuden arviointi on väline porrastaa palkkauksen työkohtaista osaa. 25 Uudessa palkkausjärjestelmässä työt on luokiteltava vaativuuden osalta eri ryhmiin. Työn vaativuuden arviointiin on erilaisia luokitusjärjestelmiä. Arvioinnissa voidaan joko käyttää valmiita järjestelmiä tai räätälöidä valmiita järjestelmiä omiin tarpeisiin sopivaksi. Henkilökohtainen palkanosa Henkilökohtaisen työsuorituksen ja ammatinhallinnan arviointi sekä siihen perustuva palkitseminen on yksi keskeinen johtamisen apuväline. Sen avulla johtajat ja esimiehet pystyvät vaikuttamaan henkilöstön pätevyyteen, työtuloksen laatuun ja määrään sekä tätä kautta organisaatioyksikön ja koko organisaation tulos- ja laatutavoitteiden saavuttamiseen ja ylittämiseen. Henkilökohtaisen palkanosan tulisi osaltaan kehittää ja parantaa tuloksenteon peruselementeistä erityisesti johtamista, henkilöstön pätevyyttä ja motivaatiota sekä kannustamista. Henkilökohtaisen palkanosan perustana on henkilön ammatinhallinta ja työsuoritus suhteessa hänelle työssään asetettuihin tavoitteisiin. Nämä johdetaan organisaatioyksikön tulostavoitteista, jotka toteuttavat osaltaan koko organisaation toiminta- ja tulostavoitteita. 26 Ammatinhallintaa ja työtulosta voidaan mitata kokonaisarviointimenetelmällä, tekijäkohtaisella arviointimenetelmällä, ns. kompetenssimallilla tai monitaitomittarilla. Henkilökohtaisen palkanosan määrittävän järjestelmän rakentamiseen ei ole yleisesti sovellettavaa mallia, koska rakenteeseen ja sisältöön vaikuttavat muun muassa organisaation tavoitteet, kulttuuri, tehtävät ja toteuttamistapa (yksilötyö, tiimityö, projektit). Henkilökohtaisen palkanosan tulee kuitenkin olla pysyvä osa kannustavaa palkkausjärjestelmää, ja sen suuruuden tulee vaihdella henkilön ammatinhallinnan ja työsuorituksen mukaan. Henkilökohtaisen palkanosan järjestelmän tulisi myös mukautua työelämän ja työympäristön muutoksiin, esimerkiksi toimintojen hajauttamiseen tai töiden, työnteon ja organisoinnin muuttumiseen. 27 Henkilökohtaisen palkanosan rakentamisessa olisi hyvä kiinnittää erityistä huomiota palkkausjärjestelmän rakentamiseen liittyvään prosessiin ja ennen kaikkea selkeään tavoiteasetantaan. Palkkausjärjestelmä tulisi sitoa tiukasti organisaation tuloksentekoa ja henkilöstön kehittymistä tukevaksi nyt ja tulevaisuudessa eli järjestelmällä tulisi olla kantavuutta. Henkilökohtaisen palkkauksen toteuttamista, toteutumista ja vaikutuksia organisaation tuloksiin tulee vuosittain seurata tähän tarkoitukseen rakennetulla helppokäyttöisellä seurantajärjestelmällä. Yleisimmin henkilökohtaisen palkanosan määrittävän järjestelmän päätekijät ovat työsuoritus/työtulos, työssä vaadittava ammatinhallinta ja pätevyys nyt ja tulevaisuudessa, yhteistyökyky ja uudistumiskyky. 28 Henkilökohtaista suoritusta ja ammatinhallintaa tulisi arvioida kerran vuodessa arvioitavan henkilön ja hänen lähimmän esimiehensä välillä käytävän tuloskeskustelun tai vastaavan yhteydessä. Tulos- ja kehittämiskeskustelussa, jossa arviointi tehdään, tulisi sopia myös arvioitavan seuraavan kauden tulostavoitteet eli tehdä tulossopimus. Samalla tulisi sopia, mitkä tekijät ovat seuraavan arvioinnin kohteena ja mitä henkilöltä edellytetään niiden suhteen. 29 Arviointituloksia voidaan käyttää hyväksi kannustavassa johtamisessa. Työtulokseen vaikuttavat palkitsemisen lisäksi johtaminen, toimintojen ja tehtävien organisointi sekä työmotivaatioon ja työyhteisöön liittyvät tekijät. Johtamistoimintojen tavoitteena on käyttää henkilöstöä si- 25 Valtion työmarkkinalaitos 1996, Valtion työmarkkinalaitos 1996, Valtion työmarkkinalaitos 1996, 65, Valtion työmarkkinalaitos 1996, Valtion työmarkkinalaitos 1996,
19 ten, että optimoidaan organisaation tuottavuus, henkilöstön kehittäminen ja henkilöstön työtyytyväisyys. Henkilökohtaisen työsuorituksen arviointitulokset kertovat, miten henkilöstö on omien tulostavoitteidensa saavuttamisen kautta vaikuttanut kokonaistuloksen tai tuottavuuden syntyyn. 30 Tulospalkkio-osa Tulospalkkiopalkkauksessa maksetaan erillisiä palkkioita etukäteen asetettujen tulostavoitteiden saavuttamisesta tai ylittämisestä. Ne määräytyvät yleensä ryhmän yhteisen tuloksen perusteella ryhmän kaikille jäsenille. Tulospalkkioista ei sovita työehtosopimuksissa. Ne maksetaan muusta palkkauksesta erillään ja harvemmin kuin säännöllinen kuukausipalkka, yleensä kerran tai kaksi kertaa vuodessa. Ryhmäkohtaisia palkitsemismuotoja ovat myös tuottavuuspalkkiot, tuotantopalkkiot, aloitepalkkiot, bonuspalkkiot, voittopalkkiot, voitonjakojärjestelmät sekä henkilöstörahastojärjestelmät. 31 Tulospalkkiojärjestelmällä tulee tavoitella jotain sellaista, mihin muilla palkkauksen osilla on vaikea päästä. Sen avulla on mahdollista kannustaa työntekijöitä ajattelemaan koko organisaation, tai sen jonkin yksikön tai ryhmän yhteisiä tavoitteita sekä tekemään yhteistä tulosta. Tulospalkkiojärjestelmän ei tule korvata muita palkkaustapoja, varsinaista palkkausjärjestelmää tai niiden puutteita. Ennen tulospalkkioiden käyttöönottoa tulee varmistaa, että palkkausjärjestelmän muut osat eli työkohtainen (tehtäväkohtainen) ja henkilökohtainen osa ovat kunnossa ja että palkkausjärjestelmä koetaan riittävän oikeudenmukaiseksi ja kannustavaksi. Tulospalkkiojärjestelmän ja henkilökohtaiseen työsuoritukseen perustuvan palkintajärjestelmän yhteensovittaminen on tärkeää. Näiden järjestelmien tulisi tukea toisiaan. 32 Valtion työmarkkinalaitoksen oppaassa on todettu, että tulospalkkiojärjestelmä onnistuu yleensä vain sellaisessa organisaatiokulttuurissa, jossa työskennellään tuloshakuisesti ja jossa yksiköille on annettu vapaus toimia itsenäisesti niille asetettujen tavoitteiden saavuttamiseksi. Tulosjohtamisella pyritään yksikön sisäiseen ohjaukseen tavoitteista käsin. Ohjausvaikutus tehostuu, jos on käytössä myös kannustava ja tuloksiin perustuva palkitsemistapa. Tulospalkkiopalkkaus on luonnollinen jatke, sillä molemmat täydentävät toisiaan. Käytännössä tulospalkkiopalkkauksen käyttöönotto edellyttää kuitenkin ensin toimivaa tulosjohtamisjärjestelmää. Sen myötä ovat jo olemassa myös tulospalkkiojärjestelmän apuvälineet, kuten tavoitteiden asettaminen, tuloskeskustelut, tulosmittarit ja tulosraportointi. 33 Käsitteet tulospalkkaus-, tulospalkkio- ja voittopalkkiojärjestelmä Valtiovarainministeriö on selvittänyt vuonna 2004 valtion tulospalkkiojärjestelmien ominaisuuksia, vaikuttavuutta, mahdollisia ongelmia ja toimivuuden esteitä. Valtiovarainministeriön selvityksessä todetaan, että tulospalkkauksen käsitettä käytetään kirjavasti. Sillä voidaan tarkoittaa organisaation koko palkkausjärjestelmää tai yhtä siihen sisältyvää erillistä palkkiojärjestelmää. Usein termillä tulospalkkaus tarkoitetaan kattokäsitteenä (yleisterminä) sellaista palkkausjärjestelmää, jossa on jokin tulokseen sidottu palkan erä kuten tulospalkkio- tai voittopalkkiojärjestelmä. Valtion uusissa palkkausjärjestelmissä on kattokäsitteeksi omaksuttu kannustava palkkausjärjestelmä ja sen yhdestä, vapaaehtoisesta ja erillisestä osasta käytetään synonyymejä tulospalkkausjärjestelmä tai tulospalkkiojärjestelmä. Näillä termeillä tarkoitetaan sitä, että organisaatioissa on kehitetty jokin malli, jolla rahalliset tulospalkkiot kytketään ennalta asetettui- 30 Valtion työmarkkinalaitos 1996, Valtion työmarkkinalaitos 1996, Valtion työmarkkinalaitos 1996, 99, Valtion työmarkkinalaitos 1996,
20 hin tavoitteisiin ja niiden saavuttamiseen tai ylittämiseen. Tulospalkkiot täydentävät peruspalkkaustapoja ja ovat kertaluontoisia, yleensä kerran vuodessa maksettavia palkan eriä Palkkaus ja toiminnan tuloksellisuuden johtaminen Palkkapoliittisessa ohjelmassa todettiin: Palkkapolitiikan tulee tukea toimintayksiköiden tuloksellista toimintaa ja johtamista aikaansaamalla ja ylläpitämällä tuottavuutta edistävät, oikeudenmukaiset ja kannustavat palkkasuhteet. 35 Toimintayksiköiden toiminnat, toimintatavat ja toimintaedellytykset poikkeavat toisistaan. Myös eri toimintayksiköissä toimivan henkilöstön työt ja vastuunjaot sekä töiden edellyttämät tiedot ja taidot vaihtelevat. Näin ollen myös palkkapolitiikan ja sen tavoitteiden painotukset voivat olla erilaisia. Tämä voi myös johtaa erilaisiin palkkausta koskeviin ratkaisuihin eri toimintayksiköissä ja henkilöstöryhmissä. 36 Valtiotyönantajan palkkapoliittisessa ohjelmassa ( ) viitataan tulosohjaukseen siirtymiseen ja todetaan, että kun ministeriöiden, virastojen, laitosten ja liikelaitosten (toimintayksiköt) toiminnallinen vastuu kytkeytyy uudistuneessa ohjauksessa tulosten saavuttamiseen resurssien käytön sijaan, on luonnollista, että toiminnan organisoinnilla ja johtamisella on oltava uuden ohjausmuodon edellyttämät puitteet. Tämän lisäksi todetaan, että näihin puitteisiin on tärkeää sisällyttää uudella tavalla myös toimintayksiköiden työnantajatoiminta; toiminta, joka merkittävällä tavalla vaikuttaa tulostavoitteiden saavuttamiseksi käytettävien panosten määrään, rakenteeseen ja hintaan. Palkkapoliittisessa ohjelmassa tuodaan esille valtion henkilöstöpolitiikan kehittämisen yleiset linjat, jotka on viitoitettu valtioneuvoston vuonna 1991 tekemässä periaatepäätöksessä. Tulosohjauksen painotusten, joissa korostuvat tuottavan, taloudellisen ja tuloksellisen toiminnan vaateet, todetaan kohdistuvan myös henkilöstöpolitiikkaan. Palkkapoliittisen ohjelman laatiminen erikseen on nähty tärkeäksi erityisesti siitä syystä, että palkka on usein näkyvin ja rahalliselta panokseltaan merkittävin henkilöstöpolitiikan ilmentymä. Palkalla ja sen määräytymisperusteilla todetaan myös olevan usein ratkaiseva merkitys toimintayksiköiden toimintaedellytysten ja kannustamisen kannalta. 37 Valtionhallinnossa käynnistyi 1980-luvun lopulla tulosohjausuudistus, jonka tavoitteena oli lisätä virastojen ja laitosten toimintavapautta ja tulosvastuuta. Alkuvaiheessa uudistus toteutui lähinnä budjettiuudistuksena. Virastojen toiminnallista vapautta, toiminnan taloudellisuutta ja tuloksia koskevaa vastuuta haluttiin korostaa siirtymällä yhteen toimintamenomäärärahaan. Määrärahan muuttaminen siirtomäärärahaksi toi toiminnan suunnitteluun ja ohjaukseen pitkäjänteisyyttä. Vapaamman voimavarojen käytön vastapainoksi ministeriöiden kanssa alettiin sopia vuosittaisista tulostavoitteista ja tavoitteiden toteutumisen seurannasta ja raportoinnista Valtiovarainministeriö 2004, Valtion työmarkkinalaitos Em. 37 Em. 38 Valtiovarainministeriö 2005a,
21 2.2 Tarkastuksen kysymykset, kriteerit ja rajaukset Tarkastuksen tavoitteena oli selvittää, onko uusien palkkausjärjestelmien toteuttaminen ollut tuloksellista. Tarkastuksen pääkysymyksenä oli: Onko palkkausjärjestelmäuudistuksella onnistuttu tukemaan virastojen tuloksellista toimintaa ja johtamista? Tarkastuksen osakysymykset, arviointikriteerit, aineistot ja menetelmät esitetään taulukossa 2. Taulukko 2. Tarkastuksen osakysymykset, arviointikriteerit, aineistot ja menetelmät. Tarkastuskysymykset Arviointikriteerit Aineistot ja menetelmät Osakysymys 1: Onko palkkausjärjestelmien uudistamiselle asetettu selkeät tavoitteet ja mittarit tuloksellisen toiminnan edistämiseksi ja tukemiseksi? Palkkausjärjestelmäuudistukselle on asetettu selkeät tavoitteet ja mittarit ja niillä on yhteys tuloksellisen toiminnan edistämiseen Palkkausjärjestelmän uudistamisprosessin asiakirjat Osakysymys 2: Miten tuloksellisen toiminnan tukemis- ja edistämistyötä on ohjattu ja miten siitä on raportoitu? Osakysymys 3: Miten palkkausjärjestelmäuudistuksen tavoitteet on saavutettu? Osakysymys 4: Miten virastot itse ovat arvioineet tuloksellisuutta? Valtion työmarkkinalaitos (VTML) on tuottanut ohjaus- ja arviointitietoa palkkausuudistuksen toteutumisesta ja tuloksellisuustavoitteiden saavuttamisesta Palkkausjärjestelmäuudistuksella on VTML:n mukaan saavutettu sille asetetut tavoitteet Virastot ovat itse asettaneet tavoitteita palkkausjärjestelmäuudistukselle tuloksellisen toiminnan edistäjänä Valtion työmarkkinalaitoksen ohjeet, selvitykset ja tutkimukset Haastattelut ja erilliset tietopyynnöt Kysely Tarkastuksessa rajauduttiin valtion konsernitason tietopohjaan ja sen hyödyntämiseen. Tarkastuksessa ei tarkastettu Tahti-tietojärjestelmää. Tahti-tietojärjestelmän osalta tarkastuksen kohteena oli se, kuinka Tahti-tietojärjestelmää ja valtion palkka-analyysiraportteja on hyödynnetty palkkausjärjestelmän toimivuuden arvioinnissa. 2.3 Tarkastusaineistot ja menetelmät Tarkastuksen pääasiallista aineistoa olivat valtion palkkausjärjestelmäuudistusta koskevat asiakirjat ja Valtion työmarkkinalaitoksen laatimat ja teettämät selvitykset ja tutkimukset. Tarkastuksen aineistona hyödynnettiin myös muiden tahojen tekemiä tutkimuksia ja arviointeja valtion palkkausjärjestelmäuudistuksesta. Tarkastuksen kuluessa haastateltiin Valtion työmarkkinalaitoksen ja Valtiokonttorin edustajia. Valtion palkkausjärjestelmien kehittämistyötä on linjannut keskeisesti Valtion työmarkkinalaitoksen vuonna 1996 julkaisema kirja Kannustavaan palkkaukseen, Valtion palkkausjärjestelmien uudistaminen. Kirjan esipuheessa on todettu, että valtiosektorin palkkausjärjestelmien uudistustyössä eletään vaihetta, jossa tarvitaan tiedonvälitystä toteutuneista ja onnistuneista hankkeista sekä kertyneiden kokemusten hyödyntämisestä. Tähän tarpeeseen Valtion työmarkkinalaitoksen todetaan laatineen valtion palkkauksen käsikirjan. Valtion palkkausjärjestelmien uudistamista koskevassa kirjassa palkkausjärjestelmäuudistuksen keskeisenä tavoitteena esitetään tuloksellisen toiminnan tukeminen. Valtionhallinnossa tu- 20
22 loksellisuuden peruskriteerit määriteltiin valtion tulosohjaus- ja tilivelvollisuusuudistuksessa. Tästä syystä tarkastuksen aineistona käytettiin valtion tulosohjaus- ja tilivelvollisuusuudistukseen liittyviä asiakirjoja (tulosohjauksen käsikirja). Tarkastuksen neljännen alakysymyksen aineisto kerättiin valtion virastoille tehdyllä internetkyselyllä. Kysely suoritettiin Webropol-kyselytyökalua käyttäen syksyllä Kyselylomake esitetään kertomuksen liitteessä 1. Kyselyvastausten jakaumat esitetään liitteessä 2. Vastaajat olivat pääasiassa virastojen henkilöstöhallinnosta vastaavia henkilöitä. 21
23 3 Tarkastushavainnot Tarkastuksen 1. osakysymys oli: Onko palkkausjärjestelmien uudistamiselle asetettu selkeät tavoitteet ja mittarit tuloksellisen toiminnan edistämiseksi ja tukemiseksi? 3.1 Uudistuksessa on keskitytty käyttöönoton seuraamiseen Uudistuksen yhteyttä tuloksellisuuteen ei ole määritelty Tarkastuksessa havaittiin, että valtiotasolla palkkausjärjestelmäuudistuksen ohjauksessa huomio on keskittynyt ensisijaisesti sen tavoitteen saavuttamiseen, että uusimuotoiset palkkausjärjestelmät saadaan kattavasti käyttöön valtionhallinnossa ja varmistetaan valtion palkkauksen kilpailukyky suhteessa muihin sektoreihin. Valtion ja yksityisen sektorin kuukausipalkat säännölliseltä työajalta laskien ovat nykyisin hyvin lähellä toisiaan. Tilastokeskuksen 39 mukaan valtion kokoaikaiset kuukausipalkkaiset palkansaajat ansaitsevat säännölliseltä työajalta keskimäärin euroa marraskuussa Yksityisen sektorin kuukausipalkkaisten säännöllisen työajan ansio oli puolestaan euroa lokakuussa Vertailuissa on otettava huomioon se, että valtiolla henkilöstön koulutus on keskimäärin yksityistä sektoria korkeampi. Esimerkiksi vuonna 2013 kaupan ja hallinnon alan ylemmän korkeakoulututkinnon suorittaneiden mediaanipalkat yksityisellä ja valtiosektorilla olivat lähellä toisiaan. Säännöllisen työajan ansion mediaani oli yksityisellä sektorilla euroa 41 ja valtiolla euroa 42 kuukaudessa. Valtion palkkaustason parantumisen vastineeksi valtiotasolla ei ole kuitenkaan luotu menetelmiä, joilla voitaisiin arvioida palkkausjärjestelmien uudistamisen vaikutuksia viraston toimintaan ja tuloksellisuuteen. Siten valtion kokonaistasolla palkkausjärjestelmäuudistuksen vaikutuksia tuloksellisuuteen ei voida arvioida, koska asiaa koskevaa tietopohjaa ei ole. Uudistuksen taustalla tulosohjaus- ja tilivelvollisuusuudistus Valtion palkkausjärjestelmäuudistuksessa on taustalla tulosohjaukseen siirtyminen ja henkilöstövoimavarojen parempi hyödyntäminen ja kehittäminen. Valtion tulosohjaus- ja tilivelvollisuusuudistuksessa valtion talousarvioasetuksen (1243/1992) 11 :ssä säädettiin toiminnallista tuloksellisuutta koskevien tavoitteiden vahvistamisesta ja niistä raportoinnista (65 ). Valtion talousarviosta annetun lain 43 (432/1988) 16 :n mukaan virastojen ja laitosten tulee järjestää toiminnan kustannusten, toiminnallisen tuloksellisuuden ja vaikuttavuuden seuraamista sekä muita ohjauksen, johtamisen ja tilivelvollisuuden tarpeita varten tuloksellisuuden ja johdon laskentatoimensa sekä muu seurantajärjestelmästä siten kuin valtioneuvoston asetuksella tarkemmin säädetään. Talousarviolain (432/1988) 21 :n mukaan viraston ja laitoksen tulee antaa tilinpäätöksessään ja tulosvastuun toteuttamista varten laadittavassa toimintakertomuksessaan 39 Tilastokeskus 2014a. 40 Tilastokeskus 2014b. 41 Tilastokeskus 2014c. 42 Tilastokeskus 2014c. 43 Laki valtion talousarviosta 432/